5. Ansøgning fra [adresse]. om kommunegaranti for lån til finansiering 
af diverse anlæg (Åben)
Tidl. politisk behandling
Forventet sagsgang       ØK, BY
Lovgrundlag
Bek. om kommunernes låntagning og meddelelse af 
garantier m.v., Varmeforsyningsloven, 
Kommunalfuldmagtsreglerne og EU’s statsstøtteregler
SAGENS INDHOLD
Byrådet skal i denne sag tage stilling til en ansøgning fra [adresse]. om kommunegaranti 
til optagelse af to lån på i alt 15,4 mio. kr.
 
Lånene skal finansiere udgifterne til anlæg, der kan nedbringe udledning af gasser, udskiftning af kedelpart, 
renovering af ledningsnet, omlastestation til organisk affald og diverse mindre renoveringer. 
Da der er forbrugere i både Favrskov Kommune og Silkeborg Kommune, skal både Favrskov Kommune 
og Silkeborg Kommune garantere for lånefinansieringen. Kommunegarantien på i alt 20,3 mio. kr. fordeles 
mellem Favrskov Kommune og Silkeborg Kommune ud fra antal m2 og anlæggenes fysiske placering i 
kommunerne. Det svarer til en andel til Favrskov Kommune på 76 % (15,4 mio. kr.).
  
[adresse]. ønsker, at lånene optages i KommuneKredit, og det kræver, at Byrådet giver 
kommunegaranti for lånene. 
 
Der søges om kommunegaranti til optagelse af et fastforrentet lån på 10,0 mio. kr. med en løbetid på 10 år 
og en aktuel rentesats på 3,16 % og et variabelt forrentet lån på 5,4 mio. kr. med en løbetid på 15 år og en 
aktuel rentesats på 2,86 %. 
 
Anlægsarbejderne forventes afsluttet i 2023.
VURDERING
[adresse] kan ifølge Varmeforsyningsloven og kommunalfuldmagtsreglerne give en 
kommunegaranti for lån optaget af varmeværker. Kommunegarantien påvirker ikke kommunens egen 
adgang til at optage lån, og kommunen skal heller ikke foretage en deponering af likvide midler.
 
[adresse] skal i henhold til lovgrundlaget opkræve [adresse]. en 
garantiprovision hvert år af restgælden på lånene.
 
Garantiprovisionens størrelse afhænger af, hvilken kreditvurdering Hammel Fjernvarme A.m.b.a. kan opnå. 
Virksomheder med en stærk betalingsevne og lav økonomisk risiko skal, i henhold til EU’s statsstøtteregler, 
som minimum opkræves en årlig garantiprovision på mellem 0,40 % og 0,55 %.
 
Job og Økonomi har gennemgået de konkrete projekter, anlægsbeskrivelser, [adresse] 
A.m.b.a.’s regnskaber, likviditetsbudget og [adresse] prisstatistikker for sammenligning af priser 
Byråd
28. marts 2023  19:00
[adresse]: EMN-2023-00609
Dok-ID: 3505053
Sagsbehandler: lfri
med varmeværker i området og på landsplan. Herudover har gennemgangen omfattet udviklingen af 
Hammel Fjernvarme A.m.b.a.’s priser de seneste år. 
 
Det vurderes på baggrund heraf, at kommunens risiko ved at give kommunegaranti til [adresse] 
A.m.b.a. er lav. Den årlige garantiprovision fastsættes derfor til 0,40 %. 
 
[adresse]. oplyser, at udgifter til projekterne og lånoptagelsen er indregnet i taksterne 
for [adresse]. pr. 1. januar 2023, hvor taksterne steg fra ca. 10.000 kr. til ca. 15.000 kr. 
pr. år for et standardhus på 130 m2 på grund af stigende priser på el, flis og træpiller.  
Anlægsinvesteringerne kræver ikke forudgående godkendelse i Teknik- og Miljøudvalget i [adresse] 
Kommune.   
 
Favrskov Kommunes godkendelse af ansøgningen om kommunegaranti er betinget af, at nødvendige 
godkendelser, tilladelser, dispensationer, afgørelser m.v. er på plads, og at kommunegarantien ikke 
vedrører eller har nogen sammenhæng til eventuelle kommercielle aktiviteter.
ØKONOMI
Favrskov Kommune har tidligere stillet kommunegaranti for lån til [adresse]. Den 
samlede restgæld udgør pt. 61,0 mio. kr.  
 
En årlig provision på 0,40 % af restgælden på de nye lån på i alt 15,4 mio. kr. vil det første år medføre en 
indtægt til Favrskov Kommune på ca. 61.000 kr. Indtægten vil falde i takt med, at [adresse] 
A.m.b.a. afdrager på lånene.
INDSTILLING
Direktøren for Job og Økonomi indstiller til Byrådet:
1.
At ansøgningen fra [adresse] A.m.b.a. godkendes, idet Favrskov Kommune stiller 
kommunegaranti for to lån på i alt 15,4 mio. kr. optaget i KommuneKredit.
2.
At kommunegarantien er betinget af, at nødvendige tilladelser mv. er på plads.
3.
At der ultimo regnskabsåret opkræves en årlig garantiprovision på 0,4 % af restgælden på lånene.
BESLUTNING
Økonomiudvalget, 21. marts 2023:
Fraværende: Ingen
Indstilles godkendt.
Byrådet, 28. marts 2023:
Fraværende: Bodil Pedersen
Godkendt.
Bilag
1.
Ansøgning om kommunegaranti fra [adresse]. (3508565)
